Ministerstvo financií SR

Vyhodnotenie medzirezortného pripomienkového konania k materiálu
„Predvstupový ekonomický program Slovenskej republiky“ 

Spôsob pripomienkového konania:  Vzhľadom na medzirezortné zloženie  pracovnej a riadiacej skupiny pre tvorbu PEP,  posudzovanie návrhu PEP v týchto orgánoch   považujeme za ekvivalent medzirezortného pripomienkového konania. Písomné pripomienky členov skupín na úpravu textu boli priebežne zapracovávané. Pokiaľ niektorá požiadavka nebola úplne resp. vôbec akceptovaná, bolo to z toho dôvodu, že buď nebola v súlade s koncepciou PEP, alebo neriešila vecnú stránku problému. Písomné stanoviská a pripomienky na úpravu textu poslalo po zasadnutí riadiacej skupiny 9 inštitúcií (MH SR, MVRR SR, MP SR, MZ SR, MSPNM SR, ŠÚ SR, MŽP SR, MPSVR SR, NBS).
                                                           Inštitúcie, ktoré nemali zastúpenie v skupinách pre tvorbu PEP, boli oslovené v rámci riadneho medzirezortného pripomienkového konania.

 Zoznam oslovených subjektov: podpredseda vlády pre ekonomiku, Úrad vlády SR
				podpredsedníčka vlády SR pre EI, Úrad vlády SR
				podpredseda vlády SR pre legislatívu, Úrad vlády SR
				podpredseda vlády SR pre menšiny, Úrad vlády SR
				Úrad vlády SR
				Úrad vlády SR – Sekcia hospodárskej politiky
				Ministerstvo obrany SR
				Ministerstvo vnútra SR
				Ministerstvo kultúry SR
				Ministerstvo práce, sociálnych vecí a rodiny SR
				Ministerstvo výstavby a regionálneho rozvoja SR
				Ministerstvo životného prostredia SR
				Protimonopolný úrad SR
				Ministerstvo hospodárstva SR
				Štatistický úrad SR
				Ministerstvo zdravotníctva SR
				Ministerstvo pre správu a privatizáciu národného majetku SR
				Ministerstvo pôdohospodárstva SR
				Ministerstvo spravodlivosti SR
				Ministerstvo zahraničných vecí SR
				Ministerstvo dopravy, pôšt a telekomunikácií SR
				Ministerstvo školstva SR
				Národná banka Slovenska 

Počet oslovených subjektov:  23

Zaslali do stanoveného termínu: 21

Zaslali po termíne: 

Vôbec nezaslali: 2

Subjekty, ktoré nemali pripomienky:  MV SR, Úrad vlády SR, Úrad vlády SR - podpredseda vlády SR pre legislatívu, 
                                                             Úrad vlády SR - podpredseda vlády SR  pre menšiny

Počet vznesených pripomienok:  

Počet akceptovaných:  

Počet neakceptovaných:  4

Rezort | Pripomienka | Typ | Vyh. | Spôsob vyhodnotenia
MO SR | Uznesením vlády SR č. 654 z 12.júna 2002 bol schválený Strednodobý finančný výhľad na roky 2002 – 2005, ktorého obsahom je predikcia vývoja slovenskej ekonomiky. Táto nie je totožná s predikciou uvádzanou v Predvstupovom ekonomickom programe SR, pričom sa v obidvoch materiáloch vychádza z podobného očakávaného vývoja vnútorných a vonkajších podmienok. Obidva materiály boli predložené po sebe v krátkom časovom horizonte a predkladateľom v obidvoch prípadoch je minister financií SR. Ministerstvo navrhuje, aby bola predikcia zosúladená. | Z | N | Strednodobý finančný výhľad (SFV) vychádzal z predikcie vývoja slovenskej ekonomiky vypracovanej na základe vtedy aktuálnych  údajov o celkovom vývoji ekonomiky, t.j. za rok 2001 a na základe  niektorých parciálnych informácií za 1.Q.2002. PEP vychádza z predikcie vývoja ekonomiky zohľadňujúcej  už  revíziu Národných účtov, celkový vývoj ekonomiky za 1.Q.2002 a parciálne údaje o vývoji ekonomiky do júna 2002. Revíziou Národných účtov sa zvýšili doterajšie hodnoty HDP a zmenila sa aj jeho štruktúra použitia, čo významnou mierou ovplyvnilo aj aktualizovanú predikciu  prezentovanú v PEP. Z uvedeného dôvodu sa nemôžu predikcie makroekonomického vývoja prezentované v SFV a v PEP-e zhodovať.
| Požaduje aktualizovať makroekonomické ukazovatele v súlade s revíziou Národných účtov vykonanou spätne od roku 2001 z dôvodu, že výška rozpočtových prostriedkov rezortu MO SR sa odvodzuje pevným percentuálnym podielom z HDP (2 % od roku 2003  - uznesenie vlády SR č. 604 z 5.júna 2002). Aktualizácia daných ukazovateľov revidovanými údajmi ŠÚ SR v predmetnom materiáli a jeho následné schválenie vládou SR by umožnilo rezortu MO SR reálnejšie stanoviť výšku svojho rozpočtu pre plánovacie obdobie na roky 2003 – 2008. | Z | N | Makroekonomické ukazovatele sú v PEP-e aktualizované v plnom rozsahu (od roku 1993 do 2005) v súlade s revíziou Národných účtov.
MH SR | Nesúhlasí v časti Strednodobý fiškálny rámec, bod 11. s trvalou výnimkou pre nižšiu sadzbu DPH pri plyne a elektrickej energii. | O | N | Uvedené zámery sú v súlade s cieľmi vládou schválenej daňovej politiky, s príslušnými smernicami EÚ a so závermi, ktoré boli prijaté pri ukončení negociačných rokovaní v kapitole 10 – Dane.
| Vyjadruje nesúhlasné stanovisko k časti Strednodobý fiškálny rámec, bod 13 s takým procesom harmonizácie v oblasti spotrebných daní, ktorý bude znamenať zvýšenie sadzieb a teda daňové zaťaženie. | O | N | Závery, prijaté pre spotrebné dane pri ukončení negociačného procesu v kapitole 10 – Dane, majú charakter záväzných úloh. Dodržiavanie harmonogramu postupného daňového zaťažovania dotknutých skupín tovarov bude súčasťou  Prístupovej zmluvy medzi SR a EÚ.

Vysvetlivky k skratkám v tabuľke:
Z – zásadná
O – obyčajná
A – akceptovaná
C – čiastočne akceptovaná
N – neakceptovaná